
RAPORT DE SPECIALITATE
 privind  aprobarea încheierii unui Acord de colaborare între Municipiul Timișoara și Facultatea de Arte și Design din cadrul Universității de Vest
Având în vedere Referatul de aprobare al proiectului de hotărâre al Primarului Municipiului Timișora şi Proiectul de hotărâre  privind aprobarea încheierii unui Acord de colaborare între Municipiul Timișoara și Facultatea de Arte și Design din cadrul Universătății de Vest.
Facem următoarele precizări:
În conformitate cu prevederile art.129 alin.2 lit.e)  OUG nr.57/2019 privind Codul administrative, cu modificările și completările ulterioare, Consiliul local îndeplinește  atribuții privind cooperarea interinstituțională pe plan intern și internațional.
În exercitarea acestei atribuții prevăzute la  alin.2 lit.e), consiliul local  hotărăște, în condițiile legii,  cooperarea sau asocierea cu persoane juridice române sau străine, în vederea finanțării și realizării în comun a unor acțiuni, lucrări, servicii sau proiecte de interes public.
Părțile, își propun ca prin intermendiul acestui Acord de colaborare, să dea o viață nouă materialului dendrologic rezultat în urma degradării speciilor de arbori de esență tare care sunt necesari a fi eliminați de pe domeniul public deoarece prezintă riscuri pentru integritatea omului și bunurile din proximitate, dar pot fi reciclați și transformați în obiecte de artă.
Obiectivul acestei colaborări are la bază îmbunătățirea domeniului public prin reciclarea unui material care trebuie eliminat de pe domeniul public, din motivele mai sus menționate, și transformarea acestuia în obiecte de artă din materiale naturale care vor putea fi admirate atât de comunitatea locală, cât și de vizitatorii orașului. Aceste obiecte de artă considerăm că vor ajuta la animarea și îmbunătățirea calității spațiului public prin crearea unui cadru dinamic și energic, care va ajuta Municipiul Timișoara să își mențină renumele internațional obținut deja prin promovarea artei.
În concluzie, considerăm acest Acord de coloborare oportun susținerii titlului de Capitală Europeană a Culturii și o metodă bună de promovare a orașului, prin reciclarea unor exemplare de arbori uscați și transformarea acestora în sculpturi artistice.


Având în vedere prevederile legale expuse în prezentul raport, apreciem că proiectul de hotărâre  privind aprobarea încheierii unui Acord de colaborare între Municipiul Timișoara și Facultatea de Arte și Design din cadrul Universității de Vest îndeplineşte condiţiile pentru a fi supus dezbaterii şi aprobării plenului consiliului local.
DIRECTOR DIRECŢIA DE MEDIU                                                        ŞEF SERVICIU S.V.L.J.
       Adrian BERE-SEMEREDI                                                                           Diana NICA     
CONSILIER

Rebecca Bedelean
                                                                                                                                                                                     Cod FO53-01, Ver.2

